钦定古今图书集成/理学汇编/文学典/第079卷 > 詹叉
## 钦定古今图书集成/理学汇编/文学典/第079卷 > 詹叉

按《处州府志》：“叉，字持国，缙云人。以直亮文学著。徽宗
常呼先生而不名。北使至，每问曰：‘詹叉尚在否’？盖以
叉为乂字也。累官至兵部尚书给事中。历仕四朝，静
正忠鲠，为时所忌，力丐休退。高宗以其恬退有守，进
端明殿学士，主管洞霄宫，以宠其归。时汪藻承制，谓
叉劲直多闻，确有所守，遵圣语也。后高宗对执政语”
曰：“詹叉文章，泰山北斗。”欲大用之。累召不起。卒谥惠
安。